ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011993 

Eng_ขอให้ตรวจสอบและแก้ไขปัญหากรณีกลิ่นเหม็นและมลพิษจากเครื่องปั่นไฟขนาดใหญ่ บริเวณชั้นใต้ดินของคอนโดมิเนียมชื่อ วอเตอร์ฟอร์ดพาร์คพระราม 4 ซอยภูมิจิตร แขวงพระโขนง เขตคลองเตย กรุงเทพมหานคร เนื่องจากผู้ร้องเป็นลูกบ้านพักอาศัยอยู่ในคอนโดมิเนียมบริเวณส่วนหน้าของอาคาร ซึ่งชั้นใต้ดินของคอนโดมิเนียมจะมีเครื่องปั่นไฟขนาดใหญ่ (ขนาดเท่ารถบรรทุก) และทางคอนโดมิเนียมจะมีการเปิดเครื่องปั่นไฟประมาณ 2-3 ครั้งต่อสัปดาห์ ซึ่งเมื่อเปิดเครื่องปั่นไฟจะมีควันที่เป็นพิษและมีกลิ่นเหม็นซึ่งเป็นการก่อให้เกิดเป็นมลพิษและก่อให้เกิดฝุ่น Pm 2.5 กลุ่มควันดังกล่าวจะลอยเข้ามายังห้องลูกบ้านที่พักอาศัยบริเวณส่วนหน้าของอาคาร ทำให้ผู้ร้องและลูกบ้านที่ประสบปัญหาต้องปิดหน้าต่างเพื่อป้องกันไม่ให้ควันไฟเข้าห้อง เมื่อปิดหน้าต่างทำให้อากาศภายในห้องร้อนและต้องเปิดเครื่องปรับอากาศ ส่งผลให้ค่าไฟฟ้าสูงขึ้น จากกรณีดังกล่าว เนื่องจากผู้ร้องเป็นชาวต่างด้าว ประสงค์ทราบว่าการที่คอนโดมิเนียมเปิดเครื่องปั่นไฟและสร้างมลพิษให้แก่ลูกบ้านที่พักอาศัยบริเวณพื้นที่นั้นสามารถทำได้หรือไม่ เนื่องจากกฎหมายในประเทศไทยควรปกป้องคนในประเทศไม่ให้ได้รับมลพิษ จึงประสงค์ให้หน่วยงานลงพื้นที่ตรวจสอบ และหากพบว่าการปล่อยมลพิษดังกล่าวผิดต่อข้อกฎหมาย เห็นควรให้มีการดำเนินการและแก้ไขปัญหาเพื่อไม่ให้สร้างความเดือดร้อนและส่งผลกระทบต่อสุขภาพของลูกบ้านต่อไป ประกอบกับผู้ร้องพบเห็นว่าอาคารคอนโดมิเนียมมีจุดที่สุ่มเสี่ยงให้เกิดอันตรายหลายจุด  อาทิ การวางสายไฟ ที่ผู้ร้องพบเห็นวางอยู่บนพื้นสนามหญ้า ซึ่งหากเด็กเล็กวิ่งผ่านอาจล้มหรือโดนสายไฟได้รับอันตรายได้  และมีการวางของที่สุ่มเสี่ยงให้เกิดอันตราย หรือมีส่วนของอาคารที่ชำรุด จึงประสงค์ให้หน่วยงานที่เกี่ยวข้องตรวจสอบความปลอดภัยในบริเวณพื้นที่ของอาคาร เพื่อดูแลความปลอดภัยให้ประชาชนที่พักอาศัยในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata